Apollinarius to Sabinus
Material: papyrus
Place: Bostra (Arabia)
Categories: Brief (privat)
Apollinarios (Offizier, principalis)
an Julius Sabinus (Vater)
Sorge um Wohlergehen
Bitte um Brief und Kleider
Bemühung um Amt des librarius legionis
Ἰ[ο]ύλιος Ἀπ[ολινάριος Ἰο]υλίῳ Σαβείνωι τῶι 
γλυκυ[τάτῳ πα]τρὶ πλεῖστα χαίρειν. 
πρὸ τῶν ὅλ[ων εὔχομ]αί σε ἐρρῶσθαι, ὅ μοι εὐκτόν 
ἐστιν, [ὅτι σέβομ]αί σε μετὰ τοὺς θεούς. τοῦ
το δέ μ[οι ἠνώχ]λησεν ὅτι πλειστάκις 
μου γρ[άψαντος διὰ] Σατουρνίνου τοῦ ση
μεαφ[όρο]υ, ὁμ[ο]ίως διὰ Ἰου[λ]ιανοῦ τοῦ τοῦ 
Λονγείν[ο]υ , καὶ οὔπω μοι ἀντέ
γραψες περὶ τῆς σωτηρίας σου. ἀλλʼ ὅμως 
ἐρω[τηθ]εὶς ἀναγκαίως σχέθητι πρὸ πάν
των [γρά]ψαι μοι περὶ τῆς σωτηρίας [ὑ]μῶν. 
πολ[λάκις δέ] μου ἐρωτήσαντος Λονγεῖν[ο]ν 
τ[ὸ]ν κομείζοντά σοι τὸ ἐπιστόλιον εἵνα 
β[α]στάξῃ σοί τι, καὶ ἠρνήσατο λέγων οὐ δύ
ν[ασθαι αὐτὸ λαμβάνειν].[γι]νώσκιν δέ σε 
θ[έλω ὅτι σφυρίδα μετεβάλ]ετο Δομίτιος 
ὁ ἀρμι[κούστωρ ἐν ᾗ ].....ς σοι ἐνῆν. 
γίνετα[ι δὲ καλῶς μοι].[ μετὰ τὸ] τὸν Σάραπιν 
εὐτυχῶ[ς ἐνθάδε με εὐοδῶσαι ἄ]λλων ἀλ
[λ].....................ε.... 
.............ν [ὅ]λης τῆς 
[ἡμέρ]ας λίθους κοπτ[ό]ντων καὶ 
[ἄλλα π]οιούντων, ἐγὼ μέχρι σή
[μερον] οὐθὲν τούτων ἔπαθον, ἀλλὰ 
[καὶ ἐρω]τήσαντός μου Κλαύδιον 
Σε[ουῆ]ρ[ο]ν τὸν ὑπατικὸν εἵνα με 
λιβράριον ἑαυτοῦ ποιήσῃ, εἰπόντος 
δὲ [α]ὐτοῦ ὅτι τόπος οὐ σχολάζ[ι], ἐν 
τοσούτῳ δὲ λιβράριόν σε λεγεῶνος 
ποιήσω ἐφʼ ἐλπίδων, κλήρῳ οὖν 
ἐγενόμην ἀπὸ τοῦ ὑπατικοῦ τῆς 
λεγεῶνος πρὸς τὸν κορνικουλάριον. 
ἐὰν οὖν με φιλῇς εὐθέως ἐργασίαν δώ
σις γράψαι μοι περὶ τῆς σωτηρίας σου καὶ 
ἐάν μοι μεληθῇς πέμψαι λίνα διὰ 
Σεμπρωνίου· ἀπὸ Πηλουσίου γὰρ καθʼ ἡ
μέραν ἔρχονται πρὸς ἡμᾶς ἔμποροι. 
ἐργασίαν δὲ δώσω εὐθέως ἐὰν ἄρ
ξηται ὁ ἡγεμὼν διδόναι κομμεᾶτον 
εὐθέως ἐλθῖν πρὸς ὑμᾶς. ἀσπάζεταί 
σε Οὐολύσσιο[ς] Πρόκλος Λονγεῖνος Πάκκιος 
Οὐαλέριος Σεμπρώνι[ο]ς Οὐαλέριος Ἑρμα....
Ἰούλιος Πρίσκος Ἀπολλινάριος ....ίων [καὶ ο]ἱ κοντ[ουβε]ρ[ν]άριοι πάντες. ἀσπάζου Ἰουλίαν τὴν κυρίαν 
μου ἀδελφήν, ὁμοίως Σαραπιάδα καὶ τ[ὴ]ν μητέραν, τὴν μάμαν Σαμβάθιον, Θερμοῦθιν καὶ τὰ 
τέκνα αὐτῆς, τὸν πατέρα Πακκίου καὶ πάντας τοὺς κολλήγας σου κατʼ ὄνομα καὶ τοὺς ἐν οἴκωι. 
ἐρρῶσθαί σε εὔχομαι. ἔτους ι Τραιανοῦ τοῦ κυρίου Φαμενὼθ λ.
εὐχαριστῶ Οὐολυσσίῳ καὶ Λονγείνῳ τῷ Βαρβάρῳ. μεταδώσις τοῖς παρὰ Ἀφοδᾶτος τοῦ τοῦ ἀρτυματοπώλο[υ] 
ὅτι ἐστράτευσάν  ἰς χώ[ρ]την εἰς Βόστραν. κάθηται [π]ρὸ η ἡμερῶν Πέτρας καὶ τ
<gap/> 
στρατ[ιώτου ]<gap/>